Problémy so zdravím u seniorov: Opuchnuté nohy a modriny u 67-ročnej ženy
Dobrý deň,
Chcela by som Vás poprosiť o radu. Mame ( 67 rokov ) rokov začali 

opúchať nohy. Od kolien dole. Trpí nadváhou. Ťažšie sa jej chodí. Trvá to týždeň. Žiaľ sa to zhoršuje. Nohy 
sú naliaté vodou a robia sa po obidvoch nohách modriny. Čo odporučíte zatiaľ do vyšetrení? Ďakujem.
Dobrý deň,
ďakujeme za Vašu otázku.
Na zníženie opuchu môže byť nápomocný liek
Aescín
. Jedná sa o liek určený pre dospelých pri liečbe lokalizovaných opuchov, zápalov, podliatin a chorôb žíl dolných končatín. Dospelým sa podávajú 2 obalené tablety (tj. 40 mg) 3x denne.
Na liečbu miestnych opuchov a infiltrátov (tkanív s nahromadenou tekutinou), taktiež podkožných krvných podliatín je určený lokálny liek
Lioton gel 100 000
. Aplikuje sa 1-3x denne 3-10 cm gélu rovnomerne na postihnuté miesta a jemne sa votrie do kože. Gél sa nemá aplikovať počas krvácania, na otvorené rany a sliznice ani na infikované oblasti počas hnisania.
Prajem skorú úľavu od ťažkostí.
S pozdravom
PharmDr. Veronika Kiabvoá